Zigfrīda Meierovica prospekts

Zigfrīda Meierovica prospekts ir pilsētas nozīmes maģistrālā iela Jūrmalā, Dubultu apkaimē. Zigfrīda Meierovica prospekts sākas krustojumā ar Dubultu prospektu un beidzas krustojumā ar Jomas ielu. Kopējais ielas garums ir 1000 metri, tā ir klāta ar asfalta segumu. Zigfrīda Meierovica prospektā satiksmes kustība notiek divās joslās. Ielā ir savrupmāju un vasarnīcu apbūve. Zigfrīda Meierovica prospektā atrodas Aspazijas māja un Rīgas rajona tiesa Jūrmalā, kā arī Dubultu dzelzceļa stacija.

 Vēsture 
Ielu izveidoja pēc Marienbādes sanatorijas uzcelšanas 1870. gadā. Baltijas pārkrievošana laikā to Ivana Gončarova piemiņai pārdēvēja par Gončarovu ielu, pēc 1925. gada par Zigfrīda Meierovica prospektu, jo pie tā atradās vasarnīca, kurā viņš dzīvoja pirms nāves 1925. gada vasarā. 
Pēc Latvijas okupācijas 1940. gadā prospektu pārdēvēja par Ļeņina prospektu.
Pēc Latvijas neatkarības atjaunošanas tas atguva Zigfrīda Meierovica prospekta nosaukumu.

 Ielu savienojumi 
Zigfrīda Meierovica prospekts ir savienots ar šādām ielām:
 Jomas iela (ielas turpinājums Majoru virzienā)
 Emelīnas iela (T veida krustojums)
 Pūpolu iela (T veida krustojums)
 Kalmju iela (T veida krustojums)
 Aspazijas iela (T veida krustojums)
 Kastaņolas iela (T veida krustojums)
 Pils iela (T veida krustojums)
 Parka iela (T veida krustojums)
 Dubultu prospekts (ielas turpinājums Dubultu virzienā)

 Sabiedriskais transports 
Pa Zigfrīda Meierovica prospektu kursē 7. mikroautobuss, kā arī 3., 4. un 5. autobuss.

 Skatīt arī 
 Dubulti
 Zigfrīda Annas Meierovica bulvāris

Kategorija:Ielas Dubultos